Exqrch/javanese-Komodo-pixelgpt huggingface dataset:
Lempongan racaké minangka inlet pasisir kang duwé wujud bunder utawa oval kanthi celah lumebu kang sempit.
Olahan Provence Masakan Provence (Cuisine provençale) inggih punika salah satunggaling variasi masakan Prancis ingkang asalipun saking wewengkon Provence ing région Provence-Alpes-Côte d'Azur
Wewengkon Provence ngasilaken kulinèr kaliyan beragam bahan ségèr saking makanan laut, sayur-sayuran, hèrba lan woh-wohan
kados ta kathah laladan sanès ing Perancis, kawasan Provence dipunprabawai kaliyan kaanan géografi, iklim lan prabawa tradisi masak laladan ing sakkelilingi
Cuaca ingkang angèt lan panggènanipun ing pésisir Laut Mediterania ngasilaken citarasa masakan ingkang unik lan bèntén kaliyan sapérangan ageng masakan Perancis sanès
tuladhanea, warga Provence langkung gadhah ngginakaken saus saking lenga zaitun daripada krim atau mentega
sanès punika, bahan-bahan sayuran, herba lan panganan laut langkung kathah dipun-ginakaken, mliginipun iwak kod lan teri
Sejarahipun, kuliner Provence dipunprabawai kaliyan bangsa Yunani lan dipunbandingaken laladan sanès ing Perancis, prabawa kuliner Italia paling ageng ngaruhi masakan laladan punika
Bahan sayur lan kacang-kacangan ingkang umum dipun-ginakaken antawisipun tomat, bawang putih, herba, terong, "artichoke", lan badam
Jinis masakan Provence aneka warni, nanging ingkang dipuntepang sup rebusan makanan laut kaliyan bahan iwak, kerang, tomat, bawang putih saffron, herba, anggur lan lenga zaitun ingkang dipunnamani "Bouillabaisse"
Lalu ada pula "bourride", ya iku masakan yang serupa dengan "bouillabaisse" sanèsipun tanpa maringi tomat lan ugi dikentelke kaliyan "aïoli", mayones bawang putih
Masakan khas sanèsipun inggih punika "pistou" serupa kaliyan pesto, "soupe au pistou", jinis "Minestrone" (sup sayuran dengan pasta utawi sekul saking Italia) khas Provence
Masakan sanèsipun inggih punika "tapenade", saus ingkang kadamel saking iwak teri, "caper" (herba), kaliyan lenga zaitun, buah zaitun, lan sari lemon
ing mangsa palastra lan mangsa dingin, warna-warna "daub", utawi rebusan ingkang dimasak saking daging lan kasil buruan
Provence sampun misuwur produk herba ingkang dipunnamani "Herbes de Provence"
Kumpulan herba khas punika kapérang saking kombinasi thyme, sage, rosemary, basil, lavender, "savory", adas, marjoram, tarragon, oregano, lan daun salam
Di "département Bouches du Rhône" wonten pinten-pinten kutha lan laladan, antawisipun Aix-en-Provence, kutha pelabuhan Marseilles, Camargue, Arles, Commune "Saint-Rémy-de-Provence" lan "les Alpilles", utawi "Alpen Kecil"
amargi ing wewengkon punika lepen-lepen muara inglaut, mila bahan masakanipun sapérangan ageng inggih punika iwak
Jinis-jinis ingkang sampun misuwur antawisipun: Kota Camargue, ing delta sungai Rhône gadhah laladan pertanian lan sawah padi gadhah masakan-masakan antawisipun: Vaucluse
"Vaucluse" inggih punika départemen ingkang gadhah ladang-ladang anggur, zaitun, lavender lan désa-désa bersejarah
Warga Vaucluse dijuluki sebagai "orang-orang yang cakap membuat anggur dan memasak makanan"
"Département Var" panggènipun antawis sikil gunung lan Laut Mediterania, ing antawis Aix-en-Provence lan Nice-Cannes, dipuntepang badhé kecantikan alamipun
Kota ingkang ageng inggih punika Toulon, ingkang dipuntepang kasil kerang
ing kawasan pasisir, makanan laut mendominasi méja makan warga, kados ta: Alpes Maritimes
"Département Alpes-Maritimes", bentang saking sisih kidul Cannes ngantos kawatesan Italia ingkang berkutha krajankan ing Nice
Masakan laladan punika dipunistilahaken kaliyan "Cuisine Niçoise" lan gadhah tradisi piyambak ingkang angsal prabawa Provence lan Liguria (Italia)
Fort de Kock Bèntèng de Kock utawi Fort de Kock punika bètèng tilaranipun Walanda ingkang wonten ing kutha Bukittinggi, Sumatra Kulon, Indonésia
Bèntèng punika dipundirikaken déning Kapten Bourer nalika taun 1825 nalika mangsa Baron Hendrik Merkus de Kock minangka dados komandan Der Troepen lan wakil Gubernur Jenderal Indhiya Nèderlan
Awit saking punika bètèng punika kawéntar kanthi nama Bèntèng de Kock manawi wonten Basa Inggris "Fort de Kock"
Bèntèng de Kock punika wonten ing Bukit Jirek naté dipun-ginakaken déning wadya Walanda minangka "kubu pertahanan" saking gempuran rakyat Minangkabau mliginipun nalika wonten Perang Padri taun 1821-1837
Wonten ing sakiwa tengenipun bètèng punika taksih wonten meriam-meriam kuna kalamangsa abad kaping 19
Ing taun-taun salajengipun, ing kiwa-tengené bètèng punika tuwuh kutha kanthi nama "Fort de Kock" ingkang sapunika Bukittinggi
Manawi mirsani ing sisih bètèng punika katingal kreteg (Jambatan Limpapeh) ingkang ngubungaken bètèng kaliyan objèk wisata taman MArga Satwa
Nalika mangsa papréntahan kolonial Walanda, Bukittinggi punika dados salah satunggaling punjer papréntahan
Kutha punika dipunwastani "Gemetelyk Resort" wonten ing taun 1828
Kajawi punika, kutha mau boten namung dados pusating papréntahan lan papan pertahanan kanggé pamaréntah kolonial Walanda, nanging ugi dados papan ngaso para opsir Walanda ingkang wonten ing wewengkon jajananipun
Bèntèng Fort de Kock punika dipunyasa minangka lambang bilih kolonial Walanda punika sampun kasil anggènipun mapan ing Sumatra Barat
Bèntèng mau dados tandha penjajahan lan pawiyaran kuasaning Walanda dhumateng Bukittinggi, Agam, lan Pasaman
Kolonial Walanda punika pinter sanget kanggé nguasani Sumatra Barat amargi Walanda punika manfaataken konflik internal ingkang kadadosan antawisipun golongan adat lan golongan agami
Ugi Walanda ndhèrèk mbiyantu golongan adat, kanggé neken golongan agama nalika Perang Paderi (1821-1837)
Walanda ingkang paring pambiyantu dhateng golongan adat damel kesepakatan bilih Walanda angsal yasa basis pertahanan militèr ingkang dipunyasa Kaptèn Baurer ing pucuk Bukit Jirek, lajeng dipunwastani Fort de Kock
Sasampunipun yasa bètèng ing Bukit Jirek, Pamaréntah kolonial Walanda ugi nglajengaken rencananipun kanggé mendhet alih bukit-bukit sanèsipun kados ta Bukit Sarang Gagak, Bukit Tambun Tulang, Bukit Cuwarak Bungkuak, lan Bukit Malambung
Ing laladan mau ugi dipunyasa perkantoran, rumah dinas pamaréntah, komplèks pemakaman, pasar, sarana trasnportasi, sekolah ugi papan rekreasi
Pangyasa ingkang dipunlamaphi déning kolonial Walanda mau ing istilah Minangkabau kawentar kanthi "tajua nagari ka Bulando" ingkang ateges "Terjual Negeri padha Walanda"
Ing mangsa punika Walanda kasil nguasani 75 persèn wilayag saking gangsal désa ingkang dados punjer dagang
Awit dipunrenovasi ing taun 2002 déning Pamaréntah Laladan Bukittinggi, kawasan bètèng Fort de Kock sapunika dados Taman Kota Bukittinggi "(Bukittinggi City Park)" lan Taman Burung Tropis "(Tropical Bird Park)"
Dumugi sapunika ing bètèng mau wonten yasan-yasan kanthi cèt putih ijo kanthi dhuwur 20 mèter
Ing sekawan sudut ingkang wonten ing bètèng Fort de Kock punika kajangkepi kaliyan meriam alit
Lajeng kawasan ing kiwa-tengené bètèng ugi dipunpugar déning Pamaréntah laladan dados taman ingkang kebak wit-witan lan aréna kanggé dolanan laré.
Mayangsari Mayangsari kang nduwéni nama jangkep Agustina Mayangsari (#ALIH) ya iku artis lan penyanyi Indonesia kang misuwur kanthi tembang "Harus Malam Ini", lan "Tiada Lagi"
Saliyané nyanyi, Mayangsari uga nduwéni kaprigelan nyindhen
Mayangsari iku kagolong wong kang nduwéni keturunan seniman saka wong tuwané
Bapake Ki Dhalang Sugito Purbocarita, iku dhalang, déné ibune Larasatun, utawa kang misuwur kanthi jeneng Nyi Woro Cengkir Gading iku sindhen
Mayangsari kang misuwur ing taun 1990-an, nggawé pawarta kang ngagetake taun 2000-an Mayangsari digosipake cedhak karo putrane mantan Présidhèn RI Soeharto, Bambang Trihatmojo kang wis nduwé bojo Halimah Agustina Kamil
Banjur konangan yèn Mayangsari lan Bambang wis kawin siri lan nduwéni anak wédok, Khirani Siti Hartina Trihatmodjo
Mayangsari misuwur wiwit ngetoke album kanthi irah-irahan "Gairah" ing taun 1990
Nanging album mau kurang payu ing pasaran
Banjur ing taun ngarepe Mayangsari ngetoke album kanthi irah-irahan "Selamat Malam Cinta", lan laris ing pasaran
Banjur album "Pinta" (1992), "Agenda" (1993), "Biarkan Saja" (1994), "Rasa Cintaku" (1995), "Beri Kesempatan" (1996), "Harus Malam Ini" (1997), "Tiada Lagi" (1998), dan "Kusalah Menilai" (1999)
Nalika ana berita ngenani cedhaké karo Bambang, Mayangsari ngetoke album ka 13, "Repackage" (2005)
Album mau isiné 12 tembang kang kang isiné 10 tembange jaman biyèn lan 2 tembang anyar
Lagu anyare digawé déning Bebi Romeo, "Kembali Mencintaimu" lan "Mengertilah" kang digawé Irwan Simanjuntak
Carita karo Déwa Budjana
Mayang mèlu dadi tim pendhukung Golkar ing taun 1997
Ing taun iku pawarta ngenani cedhaké karo Bambang sumebar
Nanging ora suwé saka akèhé pawarta ngenani babagan iku, Mayang carita babagan carita uripé karo musisi band GIGI, Déwa Budjana
Ing Ijinkan (2000), Déwa Budjana ngaransemen kabèh tembang ing album mau.
Antariksa Antariksa bisa uga njaba akasa Ing ajaran agama Hindhu, Antariksa ("Antariksha") yakuwi salah siji saka wolung Wasu
Antariksa yakuwi personifikasi saka langit kang dhuwur utawa atmosfèr
Ing kosakata basa Indonésia, tembung Antariksa ngrujuk marang njaba akasa.
Ula bajing Ula bajing ("Gonyosoma oxycephalum") utawa ula bamban ya iku sajinis ula kang wernané ijo kang gedhé lan lincah, mènèk wit saka suku Colubridae
Dijenengi kaya mangkono amarga ula iki racaké memangan bajing, saliyané kéwan-kéwan liyané
Ula iki kerep uga sinebut Ula ijo, Ula bangkai laut lan Ula gadung, jeneng-jeneng kang uga minangka nyebut jinis ula liyané kang wernané ijo
Sajeroning basa Inggris ula iki dijenengi "Red-tailed Green Ratsnake" utawa "Red-tailed Racer", amarga warna buntuté kang kadang-kadang rodok abang
Nanging ula iki béda karo ula bangkai laut kang warna buntuté uga (mesti) rodok abang
Jenneg liyané ya iku "Grey-tailed Racer"
Jeneng ngèlmiahé nunjukaké awaké kang dhapuré menyudut ("gonio", sudut; "soma", awak) lan ndasé kang rodok gèpèng lancip ("oxy", tajam; "cephalum", ndas)
Ula kang awaké sedengan, dawa lan ramping
dawa ndas lan awak nganti 1.820 mm, lan bututé 480 mm
Sanajan ing lumrahé dawa sekabèhané amung sakiwa-tengené 160–180 cm
Ndas rodok gèpèng lan lancip
Dominan warna ijo utawa ijo padhang ing sakdawané gegeré, lan kuning ing sak dawané wetengé
Ndas ijo kekuningan, ijo zaitun utawa kecoklatan ing pérangan nduuwr, kanti garis ireng ing mata, sarta lambé kang wernané kekuningan
Buntut rodok abang utawa coklat mudha rodok klawu; kadang-kadang kanti garis mbunder kuning utawa abang padang ing sak cepaké silété
Sisik-sisék pojok kuning utawa ireng
Sisik-sisik dorsal (geger) sajeroning 23, 25, utawa 27 deret ing tengah awak; alus utawa berlunas kalem
Sisik-sisik ventral (weteng) 236–262 iji (ing Borneo, 229–255 iji); nyudut ing pérangan njaba sarta berlunas lan bertakik cithèk, mupangaté kanggo mènèk wit
Sisik anal kapérang, sisik-sisik subkaudal (ngisir buntut) 130–149 (126–149) iji
Perisai labial nduwur (sisik-sisik gedhé ing lambè) 7–10 iji, kang kaping-5 lan -6, utawa kaping-6 lan -7, ngemèk mata
Kaya ngendi jenengé, ula iki dingertèni racaké mangan bajing ing wit-witan
Dèwèké uga mangan tikus, kamprèt lan manuk
Ula bajing obah kanti lincah lan tangkas ing pang-pang wit (arboreal), lan kadang mudun ana ing lemah
Yèn jèngèl amarga ngrasa kaganggu, gulu ula iki bakal gèpèng ngadeg lan ilaté kang nggaris biru diobahaké mentu lumebu kanti rikat
Cokotané ngloroni, sanajan ora mbebayani tumprapé manungsa amarga ula iki upas-é endèk
Ula bajing tinemu wiwit saka dataran endèk nganti wewengkon pagunungan; ing Sumatra nganti laladan Berastagi ing ketinggian sakiwa-tengené 1.300 m dpl
Kéwan melata iki dingertèni manggoni wewengkon rawa-rawa, alas bakau, alas dataran endèk, alas pagunungan, belukar, laladan pertanian lan perkebunan, nganti marang lingkungan pekarangan omah di pedésaan
Ula kang aktif ing wayah awan ("diurnal") iki ora jarang ditemoni ing tutupan vegetasi ing kiwa-tengené kali lan blumbang
Ula bajing ngendog antarané 5–12 iji sabené ngendig.
Lokasi tipe: Indonesia: Jawa.
Olahan Viètnam Masakan Viètnam inggih punika cara masak lan ngidangakén panganan miturut tiyang Vietnam
Bumbu utami ing masakan Vietnam inggih punika kècap iwak kasil fermentasi ingkang dipunsebathoa]], ing antawis menumis, menggoreng, mengukus, lan merebus
Sayuran méntah kados ta godong sélada, méntimun, sérta sayuran rémpah (rau thơm) kados ta godong kétumbar dipunsajiakén ing inggil méja ing kahanann ségèr
Sayuran rèmpah, godong sélada, utawi kulit lumpia saking tepung béras (bánh tráng) dipundamél kanggé bungkus lauk sadèrèngipun dimadhang
ing inggil méja, saben tiyang dipunsediaken piring alit mliginipun kanggé saus penyedap kados ta nước chấm ingkang dipundamel saking campuran kecap iwak kaliyan bawang putih, cabai, gula, cuka, lan jeruk nipis
Makanan pokok ing Vietnam inggih punika sekul saking phở
panganan ingkang jangkep kanggé tiyang Vietnam kapérang saking nasi, sayuran, iwak utawi daging, lan sup
Daging ingkang asring dipunmasak dados lauk pauk inggih punika panganan laut, iwak toya tawar, daging ayam, daging sapi, daging babi, lan daging kambing
Bumbu lan rempah ingkang asring dipun-ginakaken ing masak inggih punika ebi, cabai, jahe, lengkuas, serai, bawang merah, jeruk nipis, godong ketumbar, saus hoisin, lan saus tiram
Secara garis ageng, masakan Vietnam saged kapérang dados tiga laladan asal
Masakan Vietnam lor ingkang kawates kaliyan Tiongkok sanget dipunprabawai masakan Tionghoa
panganan Vietnam Tengah dipunprabawai tradisi masakan pura ingkang nyajiaken panganan ing porsi alit
Vietnam kidul inggih punika laladan tetanèn ingkang subur kaliyan mayoritas penduduk inggih punika tani
panganan ing Vietnam kidul dipunsajiaken ing porsi ageng, langking legi, lan dipunmasak kaliyan langkung kathah bawang putih
Merica lan jahe punika bumbu utami kanggé masakan Vietnam lor yang punika panggènan asal masakan kados ta phở lan bánh cuốn
Daging sapi langkung kathah dipunengge ing panganan asal Vietnam lor
manawi panganan laut langkung kathah dipunengge ing masakan Vietnam kidul
titikan kas masakan Vietnam Tengah inggih punika bumbu ingkang langkung kathah lan langkung pedes
Makanan Vietnam Tengah ingkang derektradisi jamuan makan pura nyajiaken panganan ing porsi alit lan jinis panganan ingkang langkung kathah
Vietnam Tengah punika panggènan asal saking panganan kados ta bún bò Huế, cao lau (kwetiau kaliyan tauge lan daging babi), lan bánh khoai (lumpia kaisi urang, daging babi, ndok, lan sayuran)
ing Vietnam kidul ingkang beriklim tropis, tiyang asring masak kaliyan santen lan bumbu kunyit
panganan saking Vietnam kidul ing antawisipun inggih punika kari lan bánh xèo isi daging babi utawi daging pitik
tiyang Kamboja ingkang kapabgaruh masakan India nepangaken kari ing Vietnam
kasilipun wujud kari Vietnam ingkang boten sami kari saking India
sami Buddhisme saking Tiongkok, tiyang Vietnam nepang masakan vegetarian ingkang ngginakaken kacang kedelai lan pinten-pinten jinis sayuran
Semasa pendudukan Tiongkok ing Vietnam ingkang kalangsung langkung saking sewu taun, masakan Vietnam angsal prabawa kiat saking masakan Cina
saking tiyang Tiongkok, tiyang Vietnam sinau damel mi, tahu, lumpia (chả giò), masakan tumis, lan cara madhang kaliayan sumpit
ing mangsa pendudukan Tiongkok, tiyang Mongolia ugi nepangaken daging sapi ing masakan Vietnam.
tiyang Laos dateng nepangaken cabai, serai, lan terasi
Semasa Vietnam dados koloni Prancis, budaya kuliner Vietnam diperkaya kaliyan pinten-pinten tèhnik masak saking masakan Prancis
ing antawisipun tiyang Vietnam nepang tèhnik sauté (nggoreng kaliyan kedhik lemak utawi lenga) lan damel kaldu bening saking koki Prancis
Kaldu bening punika dipun-ginakaken ing damel kuah phở yingkang sapunika sampun dados panganan nasional Vietnam
saking tiyang Prancis, tiyang Vietnam ugi sinau tèhnik damel roti kados ta baguette, café au lait, lan es krim
tuyang Vietnam madang kapig tiga sadinten
panganan kanggé tiyang Vietnam punika sekul lan lauk pauk
manawi dèrèng madang sekul, tiyangg Vietnam "dèrèng madang"
tiyang Vietnam "sampun madang " manawi namung madang sekul dipuntambag sakedhik kecap iwak (nước mắm)
madang injing limrahipun punika sanget prasaja, kados ta phở, bubur sekul (cháo) kaliyan sekedik lauk wujud panganan laut utawi daging
Bubur ayam (cháo gà) punika ugi panganan injing ingkang populèr ing Vietnam
Roti baguette punika kanca kanggé ngunjuk kopi kanggé tiyang Vietnam
bènten kaliyan tiyang Vietnam kidul ingkang madang phở kados ta panganan injing
ing Hanoi, tiyang madang phở tanpa nepang wekdal, injing, siyang, utawi ndalu
MAdangsiang dipunsajikan wiwit tabuh 11.00 injing
ing jaman sapunika, tiyang Vietnam limrahipun wangsul ing griya kanggé madang siyang kaliyan kulawarga
nanging sapunika, tiyang Vietnam asring madang ing kafe utawi rumah makan.
Masakan Veneto Masakan Veneto (cucina veneta) inggih punika jinis masakan ingkang asalipun saking "regione" Veneto, Italia Lor
Masakan kawasan Veneto dipungayutaken kaliyan tradisi kuliner warga ing kawasan laladan pedalaman, pagunungan Alpen sarta kutha Venezia
Produk khas laladan punika dipunpengaruhi kaliyan laladan-laladan sanès kados ta "polenta" (bubur jagung), beras, kacang-kacangan lan ikan kod asin
Kuliner khas Venezia gadhah titikan khas kaliyan ngginakaken bumbon crakèn lan hasil-hasil laut
Sayuran ingkang dipun-ginakaken antawisipun courgette, kol, asparagus, kacang polong, kubis bunga ingkang dipunproduksi ing laladan-laladan subur ig dataran tinggi
Kawasan Veneto memiliki jinis minuman anggur dengan jumlah terbesar yang mendapat status berkualitas "DOC" yang terdiri dari 17 laladan produksi yang menghasilkan anggur putih, merah dan sparkling
Laladan produsen mliginipun anggur inggih punika Verona kaliyan produk "Valpolicella", "Recioto", "Bardolino" lan "Soave", laladan Treviso, kaliyan produk "Prosecco", sarta Conegliano dan Valdobbiadene (produk "sparkling wine")
Ombenan sanès ingkang sampun misuwur inggih punika "grappa", kaliyan produk dipuntepangingkang namanipun inggih punika Bassano, ingkang gadhah raos herba khas Alpen.
Kriminologi Kriminologi, yaiku ngèlmu sing nyianoni ngèngingi babagan kadurjanan
Kriminal yaiku tumindak kadurjanan
Kriminologi iku asalé saka Basa Latin lan Basa Yunani yaiku "crimen" yaiku kejahatan , lan "logos" yaiku ngèlmu
Sacara etimologi kriminologi yaiku ngèlmu sing njléntrèhaké prakara kadurjanan.
Ula anang Ula anang utawa lanang ("Ophiophagus hannah") ya iku ula kang duwé upas lan ula paling dawa kang ana ing dunya, kanti dawa awaké nganti sakiwa-tengené 5,7 m
Nanging dawa kéwan diwasa ing lumrahé amung sakiwa-tengené 3 – 4,5 m waé
Ula iki diwedèni déning wong amarga upasé kang bisa matèni lan sipat-sipaté kang kaloka agresif
Ula anang uga dikenal kanti pira-pira jeneng lokal kaya ta "oray totog" (Sd.), ula "tedung abu", "tedung selor" (Kal.) lan liya-lyané
Sajeroning basa Inggris karan "king cobra" (raja kobra) utawa "hamadryad"
Ula kang awaké dawa lan ramping
Salah sijiné laporan saka Singapura nyathet salah sijiné ula anang dawané nganti 4,8 m duwé bobot awak nganti 12 kg
Ula lanang cenderung luwih dawa lan gedhé yèn dibandingaké karo kang wédok
Coklat kekuningan, coklat zaitun, nganti keklawuan ing pérangan nduwur ("dorsal") awak, kanti pérangan ndas kang cenderung wérnané luwih terang
Sisik-sisik pojoké peteng utawa keirengan, kétok jelas ing pérangan ndas
Sisik-sisik ngisor awak ("ventral") wernané rodok klawu utawa rodok coklat, kajaba dhadha lan gulu wernané kuning cerah utawa krèm kanti pola belang ireng ora teratur, kang kétok jelas yèn ula iki ngangkat lan ngambakaké guluné
Ula kang isih cilik wernané luwih peteng utawa rodok, kanti bintik-bintik putih utawa kuning kang wujud belang (garis) melintang, belang iki isih kétok samar-samar ing sapérangan individu diwasa
Anak ula iki ndasé ireng kanti papat garis putih melintang ing nduwuré
Ula-sapi ("Zaocys carinatus") nduwè wujud awak lan warna kang mèh padha ula anang
Ing lapangan, kaloro ula iki racaké gampang kliru anggoné nyebut, kajaba ula anang ngedegaké guluné
Penyebaran, habitat lan pakulinan
Ula anang nyebar wiwit saka India ing wewengkon sisih kulon, Bhutan, Bangladesh, Burma, Kamboja, Cina kidul, Laos, Thailand, Vietnam, Ujung Malaya, Kepuloan Andaman, Indonesia lan Filipina
Ing Indonesia ula iki tinemu ing Sumatra, Kepuloan Mentawai, Kepuloan Riau, Bangka, Borneo, Jawa, Bali, lan Sulawesi
Ula anang bisa tinemu wiwit saka cepaking pasisir nganti kaduwuran sekurang-kurangé 1.800 m dpl
Ula iki manggoni ing warna-warna habitat, wiwit saka alas dataran endèk, rawa, wewengkon semak belukar, alas pagunungan, lahan pertanian, ladang tuwa, perkebunan, persawahan, lan lingkungan pemukiman
Ula kang lincah lan gesit kang racaké umpetan ing ngisor semak kang padet, bolongan ing oyot-oyot utawa wit-witan, ing ngisor tumpukan watu, utawa ing bongkahan karang
Upas ula anang kang utama kasusun saka protéin lan polipeptida, kang dikasélaké saka klanjer idu kang wis berubah fungsi, kang manggon ana ing sakmburiné mata
Nalika nyokot mangsané, upas iki nyalur léwat siyung kang dawané sakiwa-tengené 8–10 mm kang nancep ing daging mangsané
Sanajan racun iki dianggep ora sekuat upas pira-pira ula kang liyané, ula anang bisa ngetokaké jumlah upas kang luwih gedhé ketimbang ula-ula liyané
Percobaan ing laboratorium nuduhaké yèn sak cokotan ula iki bisa ngetokaké upas kang cukup kanggo matèni 10 wong
Untungé akèh-akèhé wong kecokot ula iki namung nglebokaké upas sajeroning jumlah kang ora fatal
Upas ula iki sipaté "neurotoksin", ya iku nyerang sistem saraf kurbané, sarta kanti rikat ngakibataké rasa rasa lara kang banget, pandangan kang blawur, vertigo, lan lumpuhan otot.
Saterusé, kurban bakal mengalami kegagalan sistem kardiovaskular, lan bisa ngakibataké mati amarga gagalé sisitem pernapasan
Wondéné upas wis lumebu kanti jumlah kang cukup, kematian amung bisa dicegah kanti penanganan sarta mènèhi "antivenin" (antiupas) kang trep lan rikat
Kayadéné jenengé ("Ophiophagus" artiné tukang mangan ula), mangsa mligi ya iku jinis-jinis ula kang ukurané rélatif gedhé, kaya ta Ula sanca kembang ("Python") utawa ula jali ("Ptyas")
Uga mangsa ula-ula kang duwé upas liyané lan kadal ukuran gedhé kaya ta mencawak
Ula anang kang dikurung gelem uga mangan daging utawa tikus mati kang diwènèhaké ing kandang ula utawa digosokaké marang awaké ula supaya mambu kaya ta ula
Sawisé ngelek mangsané kang gedhé, ula anang bisa urip nganti pirang-pirang wulan suwiné tanpa mangan manèh
Iki diakibataké laju metabolismené kang suwi (lambat)
Ula anang mburu mangsané kanti ngandalaké pandelengané lan ambu mangsané
Kayadéné ula-ula ing lumrahé, ula anang ngamburi hawa kanti nggunakaké ilaté kang ngepang, kang nangkep partikel-partikel ambu ing udara lan nggawa maring "resèptor" mirunggan ing telaké
Resèptor kang sènsitif tumprapé ambu iki karan "organ Jacobson"
Yèn mambu ambuné mangsané, ula iki bakal ngobahaké ilaté uga nglebokaké lan ngetokaké kanggo ngira-ira arah lan panggonan mangsané iku
Mata kang tajem (ula anang bisa ndeleng mangsané kanti jarak kira-kira 100 m), indera perasa getaran ing awaké kang ngrayap ing lemah, lan naluri sarta kecerdasané mbantu banget kango nemu mangsané
Ula iki bisa obah kanti rikat ing sak nduwuré lemah lan mènèk wit kanti rikat uga
Mangsané, yèn perlu, diuyak nganti ing nduwur wit
Ula anang mburu mangsa racaké ing wayah awan utawa wayah wengi, nanging langka kétok aktif ing wayah mbengi
Akèh-akèhé "herpetologis" nganggepé minangka kéwan "diurnal"
Kayadéné ula kobra kang liyané, wondéné ngrasa kaancem lan kepojok ula anang bakal ngedegaké guluné sarta megaraké balung rusuké sahéngga kurang luwih sepertelu pérangan rai awaké ngadeg lan nggèpèng kaya "spatula"
Lan uga, posisi iki bakal ngetokaké warna kuning lan corèt ireng ing dadané, minangka peringatan kanggo musuhé
Akèh-akèhé ula anang, kaya déné kéwan ing lumrahé, wedi tumprapé manungsa lan ngupadaya ngindari marang manungsa
Ula iki uga ora saknalika nyerang manungsa kang ditemoni, tanpa ana provokasi sedurungé
Kasunyatan yèn ula iki lumayan akèh bisa ditemoni ing kiwa-tengené permukiman warga, sawatara longko wong kang dicokot déning ula iki, kabèh nunjukaké yèn ula anang ora seagrèsif kaya kang disangka
Sanajan mangkono, mawas diri tetep diperlokaké nalika ngadepi ula iki
Ula anang dikenal minangka ula kang duwé upas medèni, kang cokotané bisa matèni manugsa
Uga kaya ula-ula liané, temperamèn ula iki angèl ditebak
Pira-pira individu bisa dadi luwih agrèsif ketimbang kang liyané